తషింగా ముసేకివా

తషింగా ముసేకివా (జననం 2000 ఫిబ్రవరి 10) జింబాబ్వే క్రికెట్ జట్టుకూ, మిడ్ వెస్ట్ రైనోస్ తరపున దేశీయ క్రికెట్‌లోనూ ఆడే జింబాబ్వే క్రికెట్ ఆటగాడు.

 కెరీర్ 
అతను 2022–23 లోగాన్ కప్ సందర్భంగా 2023 జనవరి 14 న మౌంటెనీర్స్‌తో జరిగిన మ్యాచ్‌లో మిడ్ వెస్ట్ రైనోస్ తరపున ఫస్ట్-క్లాస్ క్రికెట్‌లో ప్రవేశీంచాడు. 2024 మార్చిలో జరిగిన 2023–24 జింబాబ్వే దేశీయ ట్వంటీ20 పోటీకి మిడ్ వెస్ట్ రైనోస్ జట్టులో అతన్ని తీసుకున్నారు. 2023–24 లోగాన్ కప్, 2024–25 లోగాన్ కప్‌కు ముందు అతన్ని రైనోస్ నిలుపుకుంది. అతను 2020–21 ప్రో50 ఛాంపియన్‌షిప్ సందర్భంగా 2021 ఏప్రిల్ 26 న మాటాబెలెలాండ్ టస్కర్స్‌తో జరిగిన మ్యాచ్‌లో మిడ్ వెస్ట్ రైనోస్ తరపున లిస్ట్ A రంగప్రవేశం చేశాడు. 2020–21 జింబాబ్వే దేశీయ ట్వంటీ20 పోటీలో ఏప్రిల్ 11, 2021న సదరన్ రాక్స్‌తో జరిగిన మ్యాచ్‌లో రైనోస్ తరపున తన తొలి T20 మ్యాచ్ ఆడాడు.

2024 మార్చిలో అతను, 2023 ఆఫ్రికన్ గేమ్స్ కోసం జింబాబ్వే ఎమర్జింగ్ జట్టులో చోటు దక్కించుకున్నాడు.

2024 అక్టోబరులో, కెన్యాలో జరిగిన 2024 పురుషుల T20 ప్రపంచ కప్ ఆఫ్రికా సబ్-రీజినల్ క్వాలిఫైయర్ B కోసం జింబాబ్వే జట్టులో అతన్ని ఎంపిక చేసారు. ఆ టోర్నమెంటు సమయంలో అతను సీషెల్స్‌తో జరిగిన మ్యాచ్‌లో జింబాబ్వే తరపున ట్వంటీ20 అంతర్జాతీయ (T20I) రంగప్రవేశం చేశాడు. 2024 నవంబరులో, మూడు మ్యాచ్‌ల ద్వైపాక్షిక స్వదేశీ వన్డే సిరీస్‌లో పాకిస్థాన్‌తో తలపడే జింబాబ్వే జట్టులో అతను ఎంపికయ్యాడు.

 మూలాలు 

వర్గం:జింబాబ్వే టీ20 క్రికెట్ క్రీడాకారులు
వర్గం:2000 జననాలు
వర్గం:జీవిస్తున్న ప్రజలు